Javni razpis za izpopolnjevanje strokovnih delavcev v višjem strokovnem izobraževanju in izobraževalcev v neformalnih programih za odrasle od 2020 do 2022

## Program izpopolnjevanja za udeležence VIŠ ali udeležence NIPO

|  |  |  |  |  |
| --- | --- | --- | --- | --- |
| **Obkrožite sklop na katerega prijavljajte program izpopolnjevanja** | | **A**    (program izpopolnjevanja za udeležence VIŠ) | **B (KRVZ)**  (program izpopolnjevanja za udeležence NIPO) | **B (KRZS)**  (program izpopolnjevanja za udeležence NIPO) |
| **Ime programa izpopolnjevanja**  (program izpopolnjevanja, ki ga prijavljajte naj ne bo krajši **od desetih strani)**. | | | | |
| Timsko delo in komunikacija pri delu z ranljivimi ciljnimi skupinami | | | | |
| **Elementi programa izpopolnjevanja** | | | | |
| **a.** | **Namen programa izpopolnjevanja** | | | |
| Vlaganje v strokovni razvoj izobraževalcev odraslih v programih neformalnega izobraževanja je ključnega pomena pri zagotavljanju kakovostne storitve na področju izobraževanja odraslih. Izobraževalci odraslih morajo imeti znanja in spretnosti, s katerimi lahko učinkovito zadovoljijo različne interese, želje in potrebe posameznih učečih se ciljnih skupin, predvsem ranljivih, ter kompetence za učinkovito motiviranje k vseživljenjskemu učenju le-teh.  Izobraževalci odraslih so strokovnjaki, ki prihajajo iz različnih delovnih področij ter znanstvenih disciplin. Veliko le-teh je zaposlenih v javnih in zasebnih organizacijah za izobraževanje odraslih in se ukvarjajo tako s formalnim kot neformalnim izobraževanjem odraslih. Kar nekaj pa jih je zaposlenih tudi na drugih področjih (npr. gospodarskem sektorju) in izobražujejo v neformalnih programih, preko podjemnih ali avtorskih pogodb. V naši ciljni skupini je veliko zaposlenih, ki imajo ogromno znanj s svojega ožjega strokovnega področja, manjkajo pa jim bolj specifična znanja, ki se vežejo na specifiko izobraževanja odraslih in se povezujejo z vprašanji kot npr.:   * kakšne so značilnosti različnih ciljnih skupin, predvsem ranljivih, * kako v skupini spodbuditi timsko delo in s tem motivacijo učečih se za učenje in izobraževanje, * na katere teoretske temelje se opreti ob delu z različnimi ciljnimi skupinami, * kako komunicirati z različnimi učečimi se, predvsem ranljivimi ciljnimi skupinami …   Navedeno se sklada z ugotovitvami Andragoškega centra Slovenije (Možina T., Zorić Frantar M., Birman Forjanič Z. (2020), Ugotavljanje potreb izobraževalcev v neformalnem izobraževanju, Ljubljana, Andragoški center Slovenije). Na vprašalnik je odgovarjalo 250 oseb (učitelji, mentorji, organizatorji). Ugotovljeno je bilo, da 64 % anketiranih zelo potrebuje znanja s področja učinkovite komunikacije v skupinah odraslih udeležencev, 28 % anketiranih deloma potrebuje omenjena znanja, 8 % anketiranih teh znanj ne potrebuje. Poleg tega je bilo ugotovljeno, da kar 66 % anketiranih zelo potrebuje znanja s področja motivacije odraslih v neformalnem izobraževanju za učenje in poučevanje, 27 % jih omenjena znanja deloma potrebuje in 7% anketiranih teh znanj ne potrebuje. Znanja s področja reševanja konfliktnih situacij v učnem procesu zelo potrebuje kar 48 % anketirancev, delno pa omenjena znanja potrebuje 43 % anketiranih (povzeto po Možina, Zorić Frantar, Birman Forjanič, 2020).  Namen programa Timsko delo in komunikacija pri delu z ranljivimi ciljnimi skupinami je izpopolnjevanje izobraževalcev odraslih za uspešno in učinkovito komunikacijo in timsko delo z ranljivimi ciljnimi skupinami. S tem programom bodo pridobili kompetence, s katerimi bodo svoje izobraževalno delo na področju neformalnega izobraževanja odraslih nadgradili in ga opravljali še kakovostnejše.  V programu izpopolnjevanja se bodo udeleženci podrobneje seznanlili s teoretskimi temelji s področja komunikacije. Uspešna in učinkovita komunikacija je namreč temelj, osnova celotnega izobraževanja oziroma prvi in nepogrešljivi pogoj, da lahko izobraževalec odraslih (ali v vlogi organizatorja ali izvajalca izobraževanja) svoje delo na področju neformalnega izobraževanja odraslih kakovostno opravlja.  Komunikacija pomeni izmenjavo, posredovanje misli in informacij, sporazumevanje. Pojem »komunicirati« izhaja iz latinske besede communicare in pomeni sodelovati, posvetovati se, razpravljati, vprašati za nasvet, deliti.  Komunikacije se ne učimo, naš obstoj je odvisen od nje. Ne moremo jo spremeniti, dokler ne spremenimo sebe. Predstavlja povezavo med ljudmi. Komuniciranje v najširšem smislu pomeni, da komuniciramo ves čas, saj nekomunicirati sploh ni možno.  Komunikacijske veščine in spretnosti so pomembne kompetence vsakega človeka in predstavljajo varovalni dejavnik pri delu z udeleženci, ki imajo različne osebnostne značilnosti in težave. Sporočanje informacij, posebej slabih, je zahtevno delo in strokovni delavci morajo biti opremljeni s specifičnimi znanji in tehnikami komuniciranja. Učinkovita in uspešna komunikacija je predvsem pri delu z ranljivimi ciljnimi skupinami nepogrešljiva in predstavlja tisti dejavnik, ki vpliva tako na izid komunikacije kot tudi izobraževalnega procesa.  Motivacijo učečih se ciljnih skupin za doseganje različnih učnih in izobraževalnih ciljev pa lahko dvignemo z njihovim aktivnim sodelovanjem pri timskem delu. Preko učinkovitega timskega dela, kjer se vzpostavljajo in vzdržujejo različne medsebojne interakcije in učinkovita timska komunikacija, izobraževalec odraslih ranljive učeče se ciljne skupine tudi opolnomoči, da prevzamejo osebno odgovornost za dosego tako učnih ciljev na ravni programa izpopolnjevanja kot za dosego ciljev na različnih ravneh svojega življenja.  Izobraževanje je namenjeno izobraževalcem odraslih, ki delajo v neformalnih izobraževalnih programih z ranljivimi družbenimi skupinami odraslih. Kot ranljivo skupino bi lahko opredelili skupino odraslih, ki je družbeno, kulturno ali ekonomsko prikrajšana. Največkrat jih spremljajo revščina, brezposelnost, nizka stopnja izobrazbe, neznanje jezika, pomanjkanje informacij, manjša dostopnost do sodobne tehnologije. Med te skupine npr. sodijo:   * starejši zaposleni, * osebe z nizko izobrazbo, * ljudi z nizkimi dohodki, * ljudje katerih preživetje je pogosto odvisno od socialnih transferjev (brezposelni, enostarševske družine, starejše samske osebe, starejše samske ženske), * invalidi (invalidi brez statusa, s težjimi okvarami), * brezdomci (zdravstvene in stanovanjske težave), * Romi (brezposelnost, nizka stopnja izobrazbe, slabe stanovanjske razmere), * migranti, begunci in iskalci azila (nepoznavanje jezika, zaposlitev, stanovanjski pogoji), * otroci in mladostniki s težavami v odraščanju, * druge ranljive skupine (žrtve nasilja, odvisniki, osebe s težavami v duševnem zdravju ipd.).   Poznavanje značilnosti različnih učečih se ranljivih ciljnih skupin ter značilnosti in pristopov k učenju in izobraževanju le-teh so temelj za uspešno izvedbo in doseganje ciljev vsakega izobraževanja. | | | | |
| **b.** | **Ciljna skupina programa izpopolnjevanja** | | | |
| Ciljna skupina programa Timsko delo in komunikacija pri delu z ranljivimi ciljnimi skupinami so zaposleni (tudi samostojni podjetniki – s. p.), ki so prepoznani kot ustrezen kader za opravljanje izobraževalnega dela v neformalnih izobraževalnih programih za odrasle. Kot ustrezen kader so prepoznani posamezniki, ki:   * so v zadnjem letu pred vključitvijo v program izpopolnjevanja Timsko delo in komunikacija pri delu z ranljivimi ciljnimi skupinami opravljali izobraževalno delo v neformalnih izobraževalnih programih za odrasle ali * ga še opravljajo oziroma * so potencialni izvajalci teh programov v skladu z letnim delovnim načrtom izvajalca.   Ciljni skupini bomo omogočili izboljšanje kompetenc zaradi potreb na trgu dela, večje zaposljivosti in mobilnosti med področji dela, osebnega razvoja in delovanja v sodobni družbi.  Program Timsko delo in komunikacija pri delu z ranljivimi ciljnimi skupinami je namenjen vsem izobraževalcem odraslih, ne glede na njihovo predznanje in izkušnje z delom na področju neformalnega izobraževanja odraslih. Torej, namenjen je:   * posameznikom začetnikom – tistim, ki šele začenjajo z načrtovanjem, organiziranjem oziroma izvajanjem neformalnih izobraževalnih programov za odrasle in se z različnimi ranljivimi ciljnimi skupinami šele na novo srečujejo; * posameznikom, ki že opravljajo izobraževalno delo na področju neformalnega izobraževanja odraslih (ali v vlogi organizatorja ali izvajalca izobraževanja), pa za kakovostno opravljanje svojega dela potrebujejo določena dodatna znanja – ali s področja značilnosti učenja in izobraževanja določenih ranljivih ciljnih skupin, komunikacije z njimi ali s področja vpeljave timskega dela v učenje in izobraževanje le-teh; * posameznikom, ki želijo svoje znanje, spretnosti, veščine osvežiti oziroma nadgraditi v skladu z novimi spoznanji in dognanji na področju komunikacije, dela z ranljivimi ciljnimi skupinami in timskega dela.   Z vključitvijo v program bodo posamezniki pridobili tudi znanja, veščine in kompetence, ki pomagajo pri vključevanju v vse vidike moderne družbe, in bodo sposobni ta znanja v določenem obsegu posredovati naprej v pedagoškem procesu. | | | | |
| **c.** | **Cilji programa izpopolnjevanja** | | | |
| Pri programu Timsko delo in komunikacija pri delu z ranljivimi ciljnimi skupinami zasledujemo različne cilje, ki so tematsko skladni z zahtevami razpisa. Cilji se dotikajo naslednjih vsebin:   * značilnosti različnih ciljnih skupin (sociološki in antropološki vidiki), * teoretski temelji, ki so pomembni za delo s ciljnimi skupinami, * spodbujanje timskega dela.   V nadaljevanju so predstavljeni cilji programa izpopolnjevanja, ki jih bodo udeleženci dosegli z udeležbo v le-tem, in sicer glede na zgoraj navedene vsebine razpisa.  Udeleženci bodo:   * iz vsebinskega področja »značilnosti različnih ciljnih skupin« poznali, razumeli in/ali praktično usvojili: * značilnosti odraslih – predvsem ranljivih ciljnih skupin v procesu učenja in izobraževanja, * andragoškodidaktične vidike celotnega učnega procesa glede na osnovne psihosocialne karakteristike odraslega, * dejavnike in ovire, ki vplivajo na odločanje za izobraževanje oziroma na vztrajanje v le-tem, * načine za premagovanje ovir, s katerimi se srečujejo različne, predvsem ranljive ciljne skupine pri izobraževanju, * značilnosti in pomen motivacije odraslih za izobraževanje, * motivacijske pristope in startegije pri delu z različnimi, predvsem ranljivimi ciljnimi skupinami; * iz vsebinskega področja »teoretski temelji, ki so pomembni za delo s ciljnimi skupinami«, in sicer s področja komunikacije, poznali, razumeli in/ali praktično usvojili:   + značilnosti in zakonitosti učinkovite in uspešne komunikacije pri delu z ranljivimi ciljnimi skupinami v izobraževanju odraslih,   + načine za premagovanje ovir učinkovite komunikacije,   + pomen, značilnosti in procese vpejave različnih pristopov komuniciranja z ranljivimi ciljnimi skupinami:     - empatična komunikacija,     - verbalna in neverbalna komunikacija,     - ciljno usmerjena komunikacija,   + načine uporabe povratnih informacij, * pomen aktivnega poslušanja v procesu izobraževanja z ranljivimi ciljnimi skupinami, * načine in spretnosti aktivnega poslušanja, * značilnosti konfliktov in njihov vpliv na/pri delu z ranljivimi ciljnimi skupinami, * načine in strategije ter metode reševanja konfliktov, * faze reševanja konfliktov ter morebitne ovire, s katerimi se lahko soočijo pri reševanju konfliktov; * iz vsebinskega področja »spodbujanja timskega dela« poznali, razumeli in/ali praktično usvojili: * pomen in značilnosti timskega dela pri učenju in izobraževanju ranljivih ciljnih skupin, * proces vzpostavitve in vzdrževanja uspešne medsebojne interakcije in komunikacije v timih, * različne načine za učinkovito timsko delo, * različne načine za navajanje in motiviranje učečih se k timskemu delu; * znanja, spretnosti in veščine iz vseh treh zgoraj navedenih vsebinskih področij znali prenesti in vpeljati v svojo izobraževalno prakso z ranljivimi ciljnimi skupinami na področju neformalnega izobraževanja odraslih; * razvili empatičnost do ljudi oz. razumevanje potreb drugih. | | | | |
| **d.** | **Vsebina programa izpopolnjevanja** | | | |
| Vsebina programa Timsko delo in komunikacija pri delu z ranljivimi ciljnimi skupinami vključuje tri vsebine, ki so skladne z zahtevami javnega razpisa:   * značilnosti različnih ciljnih skupin (sociološki in antropološki vidiki), * teoretski temelji, ki so pomembni za delo s ciljnimi skupinami, * spodbujanje timskega dela.   V programu izpopolnjevanja se bodo udeleženci podrobneje seznanlili s teoretskimi temelji s področja komunikacije. Uspešna in učinkovita komunikacija je namreč temelj, osnova celotnega izobraževanja oziroma prvi in nepogrešljivi pogoj, da lahko izobraževalec odraslih (ali v vlogi organizatorja ali izvajalca izobraževanja) svoje delo na področju neformalnega izobraževanja odraslih kakovostno opravlja.  Vse tri zgoraj navedene vsebine javnega razpisa so smiselno razdeljene na več modulov oziroma posameznih vsebinskih enot:   * 1. modul: Odrasli in izobraževanje * 2. modul: Učinkovita komunikacija pri delu z ranljivimi ciljnimi skupinami v izobraževanju odraslih * 3. modul: Uspešna komunikacija = uspešen izobraževalni proces * 4. modul: Verbalna in neverbalna komunikacija pri delu z ranljivimi ciljnimi skupinami * 5. modul: Ciljno usmerjena komunikacija pri delu z ranljivimi ciljnimi skupinami * 6. modul: Aktivno poslušanje kot ključna veščina komunikacije * 7. modul: Reševanje konfliktov pri delu z ranljivimi ciljnimi skupinami * 8. modul: Učinkovito timsko delo v izobraževalnem procesu z ranljivimi ciljnimi skupinami   Udeleženci bodo zgoraj navedene module usvajali in poglabljali preko aktivnega sodelovanja in uporabe različnih sodobnih metod, tehnik in pristopov učenja in izobraževanja.  Prvo srečanje programa izpopolnjevanja bo namenjeno tudi spoznavanju udeležencev in ustvarjanju prijaznega okolja in skupnosti, ki bo podpiralo in spodbujalo učenje. Le spodbudno psihosocialno okolje odnosov namreč omogoča odprto komunikacijo, aktivno sodelovanje in socialno vključenost vseh udeležencev. Zadnje srečanje pa bo namenjeno tudi pregledu naučenega in evalvaciji celotnega programa izpopolnjevanja (zadovoljstvo udeležencev z izpeljavo izobraževanja, dosežki udeležencev, učinki izobraževanja).  V nadaljevanju je po posameznih modulih podrobneje predstavljena vsebina programa izpopolnjevanja:   1. MODUL: ODRASLI IN IZOBRAŽEVANJE.  * KDO SO ODRASLI, KI SE UČIJO? * RAZLIČNE RANLJIVE PODSKUPINE ODRASLIH IN NJIHOVE ZNAČILNOSTI * PSIHOLOŠKE IN SOCIOLOŠKE POSEBNOSTI ODRASLIH * SAMOSTOJNOST IN ČLOVEKOVA SAMOPODOBA TER IZOBRAŽEVANJE   + Samopodoba   + Samostojnost odraslega   + Preverjanje in ocenjevanje znanja * IZKUSTVO ODRASLIH IN IZOBRAŽEVANJE   + Vrste izkustva   + Homogeno in heterogeno izkustvo   + Upoštevanje izkustva * PRIPRAVLJENOST ODRASLIH NA IZOBRAŽEVANJE   + Splošni andragoški principi   + Princip prostovoljnosti in integrativnosti   + Razlike v pripravljenosti na izobraževanje med otroci in odraslimi   + Značilnosti pripravljenosti na izobraževanje pri odraslih * ANDRAGOŠKODIDAKTIČNI VIDIKI CELOTNEGA UČNEGA PROCESA GLEDE NA OSNOVNE PSIHOSOCIALNE KARAKTERISTIKE ODRASLEGA * SPOSOBNOSTI ODRASLIH ZA UČENJE   + Senzorične lastnosti   + Intelektualnospoznavne lastnosti   + Emocionalnomotivacijske lastnosti * MOTIVI, KI ODRASLE SPODBUJAJO K UČENJU IN IZOBRAŽEVANJU * KAJ OVIRA ODRASLE PRI IZOBRAŽEVANJU?   + Situacijske ovire   + Institucijske ovire   + Dispozicijske ovire * PREMAGOVANJE OVIR RANLJIVIH CILJNIH SKUPIN ZA IZOBRAŽEVANJE * MOTIVACIJA IN NOTRANJA MOTIVACIJA   + Značilnosti in pomen (notranje) motivacije odraslih za izobraževanje   + Motivacija in čustva   + Uporaba motivacijskih pristopov in strategij pri delu z ranljivimi ciljnimi skupinami     - Za vključitev ranljivih ciljnih skupin v izobraževanje     - Za vztrajanje ranljivih ciljnih skupin v izobraževanju   + Težave pri motiviranju ranljivih ciljnih skupin  1. MODUL: UČINKOVITA KOMUNIKACIJA PRI DELU Z RANLJIVIMI CILJNIMI SKUPINAMI V IZOBRAŽEVANJU ODRASLIH  * KOMUNIKACIJA PRI DELU Z RANLJIVIMI CILJNIMI SKUPINAMI * VPLIV KOMUNIKACIJE NA OBLIKOVANJE IZOBRAŽEVALNEGA ODNOSA MED IZOBRAŽEVALCEM (UČITELJ, MENTOR) IN IZOBRAŽEVANCEM (UDELEŽENEC IZOBRAŽEVANJA ODRASLIH) * POGOJI ZA UČINKOVITO IN USPEŠNO KOMUNIKACIJO  1. MODUL: USPEŠNA KOMUNIKACIJA = USPEŠEN IZOBRAŽEVALNI PROCES  * KAKO SPOROČAM – KAKO ME VIDIJO IN RAZUMEJO DRUGI? * ELEMENTI KOMUNIKACIJSKEGA PROCESA * UČINKOVITO POŠILJANJE SPOROČIL * UČINKOVITO PREJEMANJE SPOROČIL * EMPATIČNI ODNOS IN VEŠČINE KOMUNICIRANJA   + Empatija   + Učenje in uporaba veščin komuniciranja   + Empatična komunikacija * OVIRE NA POTI K USPEŠNI KOMUNIKACIJI   + Osebnost udeležencev komunikacije   + Napake komuniciranja   + Načini premagovanja ovir  1. MODUL: VERBALNA IN NEVERBALNA KOMUNIKACIJA PRI DELU Z RANLJIVIMI CILJNIMI SKUPINAMI  * VERBALNA KOMUNIKACIJA   + Besede, besede, besede – kako, kdaj, kakšne? * NEVERBALNA KOMUNIKACIJA   + Najpomembnejše funkcije Neverbalne komunikacije   + Neverbalna komunikacija – njeno razumevanje in nevarnosti   + Kaj mi sporoča neverbalna govorica ljudi?     - Govorica telesa     - Zunanji videz * RAZLIKOVANJE IN DOPOLNJEVANJE VERBALNE IN NEVERBALNE KOMUNIKACIJE * POVRATNE INFORMACIJE – MOČ BESED IN GOVORICA TELESA  1. MODUL: CILJNO USMERJENA KOMUNIKACIJA PRI DELU Z RANLJIVIMI CILJNIMI SKUPINAMI  * KAJ JE CILJNO USMERJENA KOMUNIKACIJA? * POMEN CILJNO USMERJENE KOMUNIKACIJE PRI DELU Z RANLJIVIMI CILJNIMI SKUPINAMI * POGOJI ZA CILJNO USMERJENO KOMUNIKACIJO * PROCES CILJNO USMERJENE KOMUNIKACIJE Z RANLJIVIMI CILJNIMI SKUPINAMI * PRAVILA CILJNO USMERJENE KOMUNIKACIJE   + Fokus pri ciljno usmerjeni komunikaciji   + Ciljno poslušanje in vključevanje   + Kako povedati bistveno in »dovolj« (Paretov princip)   + Kako postavljati prava vprašanja ranljivim ciljnim skupinam ob pravem času   + Čemu reči »ne« in čemu »da«  1. MODUL: AKTIVNO POSLUŠANJE KOT KLJUČNA VEŠČINA KOMUNIKACIJE  * AKTIVNO IN PASIVNO POSLUŠANJE PRI DELU Z RANLJIVIMI CILJNIMI SKUPINAMI * AKTIVNO POSLUŠANJE IZBOLJŠA ODNOSE V PROCESU IZOBRAŽEVANJA * SPRETNOSTI AKTIVNEGA POSLUŠANJA   + Osredotočenost   + Odprtost   + Dodatna vprašanja   + Povzemanje  1. MODUL: REŠEVANJE KONFLIKTOV PRI DELU Z RANLJIVIMI CILJNIMI SKUPINAMI  * VRSTE KONFLIKTOV IN KONFLIKTNIH SITUACIJ * VZROKI IN POSLEDICE KONFLIKTOV   + Vzroki konfliktov pri delu z ranljivimi ciljnimi skupinami   + Posledice konfliktov pri delu z ranljivimi ciljnimi skupinami * RAVNANJE S KONFLIKTI * NAČINI IN STRATEGIJE REŠEVANJA KONFLIKTOV   + Izogibanje   + Prevladovanje   + Prilagajanje   + Pristajanje na kompromis   + dogovarjanje * NAČELA IN METODE REŠEVANJA KONFLIKTOV   + Metode pomirjanja   + Metode sodelovanja   + Metode preoblikovanja * FAZE REŠEVANJA KONFLIKTOV * OVIRE PRI REŠEVANJU KONFLIKTOV   + Čustva  1. MODUL: UČINKOVITO TIMSKO DELO V IZOBRAŽEVALNEM PROCESU Z RANLJIVIMI CILJNIMI SKUPINAMI  * POMEN TIMOV IN PREDNOSTI TIMSKEGA DELA PRI UČENJU IN IZOBRAŽEVANJU RANLJIVIH CILJNIH SKUPIN * SPODBUJANJE NASTANKA TIMOV UČEČIH SE ZA SODELOVANJE PRI UČENJU * POGOJI ZA UČINKOVITO TIMSKO DELO * POSTAVLJANJE CILJEV * VLOGE V TIMU * MEDSEBOJNE INTERAKCIJE IN KOMUNIKACIJA V TIMIH   + Lastnosti uspešne komunikacije v timih   + Proces uspešne komunikacije v timih     - Vzpostavljanje komunikacije     - Vzdrževanje komunikacije * LASTNOSTI UČEČIH SE, KI UČINKOVITO TIMSKO DELAJO   + Moč pohvale in pozitivne besede   + Osebno nagovarjanje pri timskem delu   + Zavedanje motenj   + Učinkovita uporaba vprašanj in pridobivanje potrebnih informacij   + Aktivno poslušanje * SPREMLJANJE TIMSKEGA DELA * VZAJEMNOST TIMSKEGA DELA | | | | |
| **e.** | **Kompetence, ki jih udeleženci VIŠ ali udeleženci NIPO pridobijo s programom izpopolnjevanja** | | | |
| S programom Timsko delo in komunikacija pri delu z ranljivimi ciljnimi skupinami bodo udeleženci pridobili naslednje kompetence:   * znanja in izkušnje s področja:   + značilnosti različnih učečih se ciljnih skupin (sociološki in antropološki vidiki) ter značilnosti in pristopov k učenju in izobraževanju le-teh, s posebnim ozirom na ranljive ciljne skupine,   + teoretskih temeljev, ki so pomembni za delo s ciljnimi skupinami, in sicer s področja komunikacije,   + značilnosti učinkovite in uspešne komunikacije pri delu z ranljivimi ciljnimi skupinami,   + značilnosti učinkovitega timskega dela pri učenju in izobraževanju ranljivih ciljnih skupin; * spretnosti in sposobnost poiskati in uporabiti različne načine, metode, pristope in/ali strategije za:   + premagovanje ovir učinkovite komunikacije,   + vpeljavo različnih pristopov komuniciranja z ranljivimi ciljnimi skupinami,   + aktivno poslušanje,   + reševanje konfliktov,   + premagovanje ovir, s katerimi se srečujejo učeči se pri izobraževanju,   + motivacijo učečih se za izobraževanje,   + učinkovito timsko delo,   + navajanje učečih se k timskemu delu,   + motiviranje in spodbujanje učečih se k timskemu delu; * znanja, spretnosti in veščine za prenos in vpeljavo usvojenih vsebin v svojo izobraževalno prakso na področju neformalnega izobraževanja odraslih; * zanesljivost in odgovornost; * sposobnost konstruktivno se soočiti z ovirami, ki so se pojavile med izobraževanjem; * sposobnost dejavnega sodelovanja v skupini.   Poleg zgoraj omenjenih kompetenc lahko predvidevamo, da bodo s pomočjo vsebin programa udeleženci razvijali tudi naslednje kompetence:   * Sporazumevanje v maternem (slovenskem) jeziku   Pozitivni odnos do sporazumevanja v maternem jeziku vključuje pripravljenost za kritični in konstruktivni dialog ter zanimanje za interakcijo z drugimi. To vključuje zavest o vplivanju jezika na druge ljudi in potrebo po razumevanju in uporabi jezika na pozitiven in družbeno odgovoren način. Poudarek bo tudi na sposobnosti izražanja in razumevanja pojmov, misli, čustev, dejstev in mnenj v pisni in ustni obliki (poslušanje, govor, branje in pisanje) ter na ustrezen in ustvarjalen način jezikovno medsebojno delovanje v vseh družbenih in kulturnih okoliščinah – izobraževanje in usposabljanje, delo, dom in prosti čas.   * Socialne in državljanske kompetence   Poudarek bo na spretnosti konstruktivnega sporazumevanja v različnih okoljih, strpnosti, izražanja in razumevanja različnih pogledov, pogajanja z ustvarjanjem zaupanja in sočustvovanje. Posamezniki se bodo naučili obvladati stres in frustracije ter to izraziti na konstruktiven način. Temeljili bomo na sodelovanju, samozavesti in integriteti, spoštovanju različnosti ter na pripravljenosti premagovati predsodke in sprejemati konflikte.   * Samoiniciativnost in podjetnost   Teme bomo vezali na uspešno komunikacijo, potrebno pri izobraževalnem delu z ranljivimi ciljnimi skupinami, samoiniciativnost pri dajanju pobud, izražanju predlogov in inovativnih idej.   * Učenje učenja   Program bo pri udeležencih razvijal motivacijo in zaupanje v lastno sposobnost, vztrajnost za spremembe, vključno z organizacijo časa. | | | | |
| **f.** | **Trajanje programa izpopolnjevanja** | | | |
| Program Timsko delo in komunikacija pri delu z ranljivimi ciljnimi skupinami traja 40 ur organiziranega izobraževanja. Vsebine se v obsegu največ 20 % lahko prilagaja predznanju in izkušnjam udeležencev ter njihovim specifičnim potrebam, interesom in željam.  Časovna razporeditev: Izobraževanje poteka po določenem urniku, ki je prilagojen potrebam in času, ki ga imajo na voljo udeleženci. Predvidevamo, da bo to dvakrat tedensko po štiri šolske ure. | | | | |
| **g.** | **Pogoji za vključitev v program izpopolnjevanja** | | | |
| Pogoji za vključitev v program izpopolnjevanja so ustrezen status udeleženca (zaposleni, samozaposleni) in potrjeno sodelovanje pri opravljanju izobraževalnega dela v neformalnih izobraževalnih programih za odrasle ali potrjen namen izvajanja teh programov v prihodnje. | | | | |
| **h.** | **Pogoji za zaključek programa izpopolnjevanja** | | | |
| Pogoj za zaključek programa Timsko delo in komunikacija pri delu z ranljivimi ciljnimi skupinami je ta, da mora biti udeleženec prisoten najmanj 80 % trajanja programa izpopolnjevanja. | | | | |
| **i.** | **Organizacija programa izpopolnjevanja** (oblike, metode, minimalni obseg individualnega in skupnega dela idr.) | | | |
| Organizacija programa Timsko delo in komunikacija pri delu z ranljivimi ciljnimi skupinami zaradi aktivnih metod dela predvideva skupino do največ 15 udeležencev.  Obseg organiziranega izobraževanja je 40 andragoških ur. Za uspešno doseganje standardov znanja pa se bo udeležence spodbudilo, da vsaj še pol toliko časa namenijo samostojnemu delu v Središču za samostojno učenje s pomočjo mentorja.  Program izpopolnjevanja poteka v tečajno-delavniški obliki po vnaprej določenem razporedu, predvidoma dvakrat tedensko po največ štiri šolske ure, v dopoldanskem ali popoldanskem času. Med enim in drugim srečanjem predvidevamo več dni premora, da zagotovimo udeležencem dovolj časa za samostojno delo. Komunikacija med njimi in učiteljem med tem časom poteka praviloma po elektronski pošti.  Program je zasnovan modularno. Vsak modul zajema teoretične osnove in delo na praktičnih primerih, moduli pa se skozi program nadgrajujejo.  Tečajno-delavniška oblika je kombinirana s samostojnim učenjem v Središčih za samostojno učenje za utrjevanje znanja, kot so značilnosti različnih ciljnih skupin in teoretski temelji s področja komunikacije, ter s skupinskim – izkustvenim učenjem za razvijanje nekaterih spretnosti (komunikacijske spretnosti in veščine, reševanje problemov, timsko delo).  Program se bo izvajal v prostorih – učilnicah prijavitelja in partnerjev, po potrebi pa tudi pri delodajalcih, če bi se izkazal interes pri enem izmed njih za celotno skupino.Učilnica bo opremljena z računalnikom in projektorjem, in sicer za potrebe predvajanja prezentacij, ter z različnimi učnimi pripomočki in didaktičnimi materiali. Za potrebe uporabe različnih učnih metod, tehnik in pristopov mora biti pohištvo (mize in stoli) premično.  Učitelji si bodo prizadevali za ravnovesje in združevanje različnih učnih metod izobraževanja odraslih – od frontalnega, skupinskega oz. dela v dvojicah do individualnega dela, kjer se bodo udeleženci urili v vseh socialnih oblikah učenja (razlaga, pogovor, interaktivne vaje). V programu se bodo prepletale sodobne izobraževalne metode in inovativni pristopi, s katerimi bomo podkrepili zastavljene učne cilje. Celoten proces dela se bo podkrepil z metodami za aktivno učenje vsebine, kot so igre vlog, "brainstorming" (možganska nevihta), brenčeča skupina, metoda individualnega dela, študija primera, projektno delo po skupinah in različnimi metodami kreativnega razmišljanja. Med udeleženci se bo poskušalo aktivno spodbujati komunikacijo, predvsem z metodo razprave, metodo snežne kepe, metodo pro et contra in metodo akvarija. Na takšen način bodo udeleženci prišli do skupnih ugotovitev, lažje bodo doumeli vsebine, razvijali bodo spretnost izpostavljanja, razvijanja komunikacijskih veščin, strpnosti ter sprejemanja in razumevanja idej drugih. Vse v programu izpopolnjevanja uporabljene učne metode pa bodo lahko udeleženci uporabili kasneje v svoji praksi – pri svojem izobraževalnem delu v neformalnih izobraževalnih programih za odrasle. V programu izpopolnjevanja se bo uporabila tudi metoda Obrnjenega učenja in poučevanja. Pri uporabi te metode se predavanja namerno osredotočajo na udeleženca, zaradi česar je vsebino mogoče globlje raziskati in ustvariti bolj smiselne priložnosti za učenje med aktivnostmi v razredu. Najbolj pogosto uporabljen opis obrnjenega učenja je učno okolje, v katerem se aktivnosti, ki so poprej bile opravljene izven razreda v obliki domače naloge, sedaj dokončajo v razredu med poukom. Poleg tega aktivnosti, ki se pri tradicionalnem načinu dokončajo v razredu, jih pri tej metodi udeleženci dokončajo preden pridejo v razred. Pedagogika obrnjenega učenja temelji na aktivnem poslušanju, ki se nanaša na vse, kar vključuje udeležence pri delu in razmišljanju o stvareh, ki jih počnejo.  Po zaključenem programu izpopolnjevanja bodo udeleženci prejeli potrdilo o udeležbi v programu s popisom pridobljenih kompetenc. | | | | |
| **j.** | **Znanje izobraževalcev programa izpopolnjevanja in/ali opis delovnih izkušenj pri izvajanju tovrstnih programov izpopolnjevanja** | | | |
| Program Timsko delo in komunikacija pri delu z ranljivimi ciljnimi skupinami bodo izvajali strokovno usposobljeni predavatelji, ki imajo ustrezna področna znanja, znanja s področja pedagogike in andragogike ter so dobri poznavalci značilnosti odraslih udeležencev izobraževanja. Njihovo izobraževalno delo pa temelji na metodi izobraževanja, preko katere krepijo notranjo moč udeležencem (enakopravni odnosi, mentorsko vodenje, svetovanje, iskanje in spodbujanje potencialov udeležencev).  Za del programa, ki se navezuje na komunikacijo in timsko delo, so predvideni:   * najmanj srednješolska strokovna ali splošna izobrazba, reference s področja komunikacije in timskega dela (učinkovita komunikacija in reševanje konfliktov, različni pristopi komuniciranja, nevrolingvistično programiranje (NLP), čustvena inteligenca, spodbujanje timskega dela ipd.), vsaj eno leto izkušenj pri izvajanju podobnih vsebin, * pedagoška in andragoška znanja, * najmanj eno leto delovnih izkušenj pri učenju v podobnih programih za odrasle, * dobro poznavanje potreb ciljne skupine.   Za del programa, ki se navezuje na značilnosti različnih ciljnih skupin v izobraževanju pa so predvideni:   * najmanj srednješolska strokovna ali splošna izobrazba in 3 leta delovnih izkušenj v izobraževanju odraslih ali visokošolska izobrazba s področja pedagogike, andragogike ali psihologije, * pedagoško andragoška znanja, * najmanj eno leto delovnih izkušenj, * dobro poznavanje potreb ciljne skupine. | | | | |
| **k.** | **Spremljanje in evalvacija** | | | |
| Pred vključitvijo v program bomo vsakega udeleženca motivirali za aktivno sodelovanje, mu predstavili koristi in pogoje sodelovanja v programu.  Njihovo napredovanje, doseganje ciljev in primernost programa bomo spremljali sproti z opazovanjem in razgovori. Skupaj bomo izdelali preprost izobraževalni načrt in nudili svetovalno podporo med izvajanjem izobraževanja ter po njem.  Spremljanje izvedbe posameznih srečanj bo potekalo sproti, ob zaključku vsakega srečanja. Učitelji bodo skozi pogovor pridobivali povratne informacije o tem, ali so bile na srečanjih predstavljene vsebine jasne, razumljive, ali so pridobili informacije, ki so jih pričakovali. Na podlagi rezultatov razgovora bo lahko prilagodil vsebine oziroma potek naslednjega srečanja.  V proces bomo vključili svetovalce za izobraževanje, ki bodo poleg organizatorja in učitelja skrbeli za spremljanje potreb udeležencev.  Spremljali jih bomo še po zaključku izobraževanja. S spletno anketo bomo na izbranem vzorcu ugotovili, kakšen je prenos znanja v prakso, aktivnost pri morebitnem izvajanju programov neformalnega izobraževanja in morebitno napredovanje na delovnem mestu ter nove izobraževalne potrebe.  Na predstavitvenem srečanju bomo izvedli začetno evalvacijo, s katero bomo ugotavljali predznanje udeležencev, njihove motive za vključitev in pričakovanja. Ob zaključku bomo izvedli končno evalvacijo. Udeležence bomo z vprašanji zaprtega in odprtega tipa vprašali po (ne)zadovoljstvu z izvedbo in/ali organizacijo tečaja. Ugotavljali bomo, v kolikšni meri so bila izpolnjena njihova pričakovanja, kako ocenjujejo učitelja, uporabo sodobnih učnih pristopov, izvedbo izobraževanja, kako in kje bodo uporabili pridobljeno znanje, kako nameravajo znanje nadgrajevati.  Evalvacijo z vidika izvajalcev bomo izvedli s pomočjo vprašalnika in delno strukturiranega intervjuja. S pomočjo odgovorov na vprašanja odprtega tipa bomo ocenili primernost vsebin za ciljno skupino, ustreznost uporabljenih metod in organizacijsko obliko. Morebitne predloge za izboljšanje bomo upoštevali pri nadaljnjih izvedbah. | | | | |

|  |
| --- |
| **Strokovni aktiv ali drug pristojni organ pri prijavitelju je program izpopolnjevanja obravnaval in potrdil na seji dne:** |
| 21. 10. 2020 |

Kraj in datum: Žig Ime in priimek odgovorne osebe:

AJDOVŠČINA, 21. 10. 2020 EVA MERMOLJA

Podpis odgovorne osebe: